२०४७ सालको प्रजातान्त्रिक संविधानलाई खाल्डोमा हालेर राष्ट्रलाई अस्थिर, कमजोर, पराधीन, परमुखापेक्षी र परावलम्बी बनाउने काम बाह्रबुँदे समझदारी (सम्झौता) पछि भएको हो । पाकिस्तान टुक्र्याएझैँ भारतले सन् १९७० देखि नै नेपाल टुक्र्याउन चाहेको कुरा भारतीय गुप्तचर संस्था रअका अधिकारी एके यादवले आफ्नो पुस्तक ‘मिसन रअ’मा उल्लेख गरेका छन् । त्यस्तै उद्देश्य पूर्ति गर्न भारतले नेपालमा पटकपटक मनोवैज्ञानिक युद्ध चलाइरहेको देखिन्छ ।
